Injera
Injera (litteris Aethiopicis እንጀራ; Somalice canjeero) seu taita est panis planus delicatissimus, modo lucunculorum factus, qui cuiuslibet Aethiopici aut Erythraei ferculi basim format. E massa liquida(en) fit farinae fermentatae tef quae rapide in fictili lamina rotunda, ardentibus lignis calefacta, coquitur. Injera cum diversis minutalibus (wat) et pulmentariis comeditur, inter quae doro wat scilicet pullinum, siga wat scilicet bubulum, shiro scilicet pulmentarium e ciceris. Fercula mixta, cuius basim injera constituit, beyaynetu appellantur.